Qozog‘istonning G‘arbiy-Qozog‘iston oblastida ikki kishi yo‘l-transport hodisasi sabab halok bo‘ldi. Bu haqda «Kazinform» xabar qilmoqda. Xabarga ko‘ra, «Ikarus» avtobusi va MAN yuk avtomobili tungi soat taxminan birlarda to‘qnashib ketgan. YTH Uralsk-Atirau trassasidagi Akjayik tumani Ilbishin qishlog‘i yaqinida yuz berdi. To‘qnashuv oqibatida har ikki haydovchi, O‘zbekiston fuqarolari halok bo‘ldi. Avtobus haydovchisining yordamchisi bo‘lgan Qozog‘iston fuqarosi tuman shifoxonasiga olib ketildi Ayni damda ro‘y bergan hodisaning barcha tafsilotlari aniqlashtirilmoqda.